ตลาดหมี! SET50 เสี่ยงลงลึกหากหลุดแนวรับ 1,130 จุด
Trading Short คาดหวังลงต่อตามแนวโน้มขาลงที่แข็งแกร่ง โดยมีแนวรับที่ 1,130 จุด พร้อมกับตั้ง Stop Loss หากทะลุ 1,150 จุด
11 เม.ย. 2561

จับทิศ SET50 โดย AECs : SET50 (S50M18) 9 เม.ย. 2561
กลยุทธ์การลงทุน
Outright Trading: Trading Short คาดหวังลงต่อตามแนวโน้มขาลงที่แข็งแกร่ง โดยมีแนวรับที่ 1,130 จุด พร้อมกับตั้ง Stop Loss หากทะลุ 1,150 จุด 
มุมมองด้านเทคนิค: S50M18 จะลงลึก ถ้าหลุดรับ 1,130 จุด!!!
เมื่อวันศุกร์ที่ผ่านมานี้ S50M18 เปิดบวกแล้วแกว่งขึ้นต่อ จนปิด +1.56%DoD ซึ่งสูงกว่า SET50 Index (+0.92%DoD) และ SET Index (+0.87%DoD) โดยสาเหตุที่ S50M18 ผันผวนมากกว่า Spot เป็นเพราะวันทำการก่อนหน้า Basis ปัจจุบันต่ำกว่า Basis Theory ถึง 6.3 จุด โดยแรงรีบาวด์ของ S50M18 ที่เกิดขึ้นยังไม่แข็งแรงพอจะทะลุแนวต้านค่าเฉลี่ย5วันที่ 1,152.5 จุด ซึ่งเรายังคงมองว่าตลอดสัปดาห์นี้ดัชนีจะเผชิญกับแรงขายตามแนวโน้มขาลง จาก MACD และ Signal ที่ปรับตัวลงต่อเนื่อง และทั้งคู่ต่ำกว่าค่าศูนย์ โดยนักลงทุนต้องระวังอย่าให้หลุดแนวรับสำคัญ 1,130 จุด เพราะเป็นแนวรับสำคัญ Neckline ของ Double Top (M-Shape) ซึ่งหากหลุดจะมีแนวรับลึกสุดที่มีโอกาสลงไปทดสอบอยู่ที่ 1,080 จุด
มุมมองทางทฤษฎี: มีความกลัวในตลาดหมี!!!
เมื่อวันศุกร์ที่ผ่านมานี้ S50M18 ปิดบวกมากกว่า Spot ส่งผลให้ Basis เพิ่มขึ้นจากวันทำการก่อนหน้า 7.01 จุด โดยปัจจุบันอยู่ที่ระดับ -4.61 จุด ใกล้เคียง Theory Basis ที่ -4.99 จุด สะท้อนมุมมองเป็นกลางในระยะสั้น (3 เดือน) ของนักลงทุนที่มีต่อ SET50 Index ส่วน Calendar Spread (S50U18-S50M18) ลดลงจากวันทำการก่อนหน้า 0.4 จุด โดยปัจจุบันอยู่ที่ระดับ -3.9 จุด ใกล้เคียง Theory Spread ที่ -4.55 จุด สะท้อนมุมมองเป็นกลางในระยะกลาง (6 เดือน) ของนักลงทุนที่มีต่อ SET50 Index
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing : ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity : แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท
สนใจสอบถามข้อมูลเพิ่มเติม โทร. 02 694 7777 หรือ www.thaidw.com
*หมายเหตุ : บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคต การลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุน และศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด
